b'\n_START_ARTICLE_\nNaatriumnitraat\n_START_SECTION_\nAjalugu\n_START_PARAGRAPH_\n1820. v\xc3\xb5i 1825. aastal saabus esimene T\xc5\xa1iili salpeetri saadetis Euroopasse, Inglismaale. Salpeetrile ei leidunud aga ostjaid ning kogu sool visati merre, et v\xc3\xa4ltida tollimaksu tasumist. Ajapikku n\xc3\xb5udlus aga kasvas, mis muutis kaevandamise tulutoovaks, ning nii laienes naatriumnitraadi kaevandamine L\xc3\xb5una-Ameerikas. 1859. aastal tarbiti seda ainu\xc3\xbcksi Inglismaal 47 000 tonni._NEWLINE_1879\xe2\x80\x931884 s\xc3\xb5dis T\xc5\xa1iili Peruu ja Boliiviaga, et saada enda k\xc3\xa4tte suured salpeetrivarud._NEWLINE_1919. aastal m\xc3\xa4\xc3\xa4ras Ralph Walter Graystone Wyckoff r\xc3\xb6ntgenkristallograafia abil naatriumnitraadi kristallstruktuuri.\n_START_SECTION_\nTootmine\n_START_PARAGRAPH_\nSuurimad naatriumnitraadi akumulatsioonid looduses on T\xc5\xa1iilis ja Peruus (p\xc3\xb5hiliselt Atacama k\xc3\xb5rbes)._NEWLINE_Naatriumnitraati valmistatakse ka laboratoorsel s\xc3\xbcnteesil. Viise on erinevaid:_NEWLINE_2HNO\xe2\x82\x83\xc2\xa0+ Na\xe2\x82\x82CO\xe2\x82\x83\xc2\xa0\xe2\x86\x92 2NaNO\xe2\x82\x83\xc2\xa0+ H\xe2\x82\x82O + CO\xe2\x82\x82_NEWLINE_HNO\xe2\x82\x83\xc2\xa0+ NaHCO\xe2\x82\x83\xc2\xa0\xe2\x86\x92 CO\xe2\x82\x82\xc2\xa0+ H\xe2\x82\x82O + NaNO\xe2\x82\x83_NEWLINE_HNO\xe2\x82\x83\xc2\xa0+ NaOH \xe2\x86\x92 NaNO\xe2\x82\x83\xc2\xa0+ H\xe2\x82\x82O'